Public procurement notice: Contract Notice
Published: 2018-03-24
Buyer: Central Finance and Contracts Unit (CFCU)
Country: TR
Contract type: Services
Procedure: Restricted procedure
CPV classification: 72413000: Website design services | 79342200 | 79411000 | 79970000 | 80500000
Submission deadline: 2018-04-27
Award criteria: The most economic tender
EU fund: ESF

Technical requirements: Det årlige handlingsprogram for Tyrkiet for 2014 inden for rammerne af instrumentet til førtiltrædelsesbistand (IPA II).
Formålet med dette projekt er at forbedre den interkulturelle dialog mellem Tyrkiet og EU gennem beskyttelse af og reklame for den fælles kulturarv og styrkelse af civilsamfundsdialogen om den fælles kulturarv. I dette sammenhæng vil kontrahenten levere teknisk støtte til operationalisering af EU's og Tyrkiets institut for anatolsk arkæologi og kulturarv, såsom forberede en organisationsstruktur til instituttet, oprette et bibliotek og yde støtte dertil i form af publikationer, øge instituttets synlighed ved at udgive diverse pr-materialer, oprette en bæredygtig hjemmeside og etablere et internationalt netværk til instituttet. Instituttet, der er oprettet i Gaziantep, skal hjælpe med oprettelsen af netværk mellem Tyrkiets og EU-medlemsstaternes arkæologiske institutter med henblik på vedvarende dialog og vidensdeling inden for fælles kulturarv og sikre, at de nyeste former for forskning, teknologier og bæredygtige arkæologiske praksisser udveksles.
Kontrahenten skal ydermere øge relevante målgruppers viden (dvs. akademikere, studerende, civilsamfundet, kunstnere, arkæologer, NGO'er, eksperter, der arbejder inden for området for fælles kulturarv, universiteter og institutter eller lignende institutioner, der opererer i Tyrkiet og EU inden for området for fælles kulturarv) om indsamling, beskyttelse og fremme af fælles kulturarv. I denne sammenhæng vil kontrahenten også levere tjenester til målgrupperne ved at organisere daglige ture, diverse uddannelser/workshopper om kulturarv (omfattende af undervands- og historiske ejendomme, forskningsmetodologier, bevarelse af naturtyper, forebyggelse af smugling osv.), studiebesøg og praktikprogrammer.
Deltagelse er åben for alle fysiske personer, der er statsborgere i, og juridiske personer (der deltager enten individuelt eller i en sammenslutning (et konsortium) af tilbudsgivere), der er reelt etableret i en medlemsstat i Den Europæiske Union eller i et valgbart land eller territorium som angivet i forordning (EU) nr 236/2014 om fælles regler og procedurer for gennemførelse af instrumenterne til finansiering af Unionens optræden udadtil for det gældende instrument, hvorunder kontrakten finansieres (se endvidere punkt 29 nedenfor). Deltagelse er ligeledes åben for internationale organisationer.
Vær opmærksom på, at efter Det Forenede Kongeriges tilbagetrækning af EU vil reglerne om adgang til EU's udbudsprocedurer for økonomiske aktører, der er etableret i tredjelande, gælde for ansøgere eller tilbudsgivere fra Det Forenede Kongerige, alt afhængigt af resultatet af forhandlingerne. Hvis en sådan adgang ikke gives ved retlige bestemmelser, der er gældende på tidspunktet for kontrakttildelingen, vil ansøgere eller tilbudsgivere fra Det Forenede Kongerige kunne blive udelukket fra udbudsproceduren.
Alle valgbare fysiske og juridiske personer (i henhold til punkt 11 ovenfor) eller sammenslutninger af sådanne personer (konsortier) kan ansøge.
Et konsortium kan være en permanent, lovligt etableret sammenslutning eller en sammenslutning, der er etableret uformelt med henblik på en specifik udbudsprocedure. Alle deltagere i et konsortium (dvs. lederen og alle øvrige deltagere) er solidarisk ansvarlige over for den ordregivende myndighed.
Deltagelse af en ikke valgbar fysisk eller juridisk person (i henhold til punkt 11) vil resultere i automatisk udelukkelse af denne person. I særdeleshed gælder, at det samlede konsortium vil blive udelukket, såfremt den ikke valgbare person er en del af et sådant.
Fysiske eller juridiske personer må kun indgive 1 ansøgning uanset deltagelsesform (som individuel juridisk enhed eller som leder af eller deltager i et ansøgerkonsortium). Hvis en fysisk eller juridisk person indgiver mere end 1 ansøgning, vil samtlige ansøgninger med deltagelse af denne person blive udelukket.
Bud modtaget fra tilbudsgivere, der omfatter andre virksomheder end dem nævnt i ansøgningen til prækvalifikationslisten, vil blive udelukket fra denne begrænsede udbudsprocedure, medmindre forudgående tilladelse fra den ordregivende myndighed er blevet opnået (se den praktiske vejledning — PRAG — 2.4.3.). Ansøgere, der figurerer på prækvalifikationslisten, må ikke indgå aftaler om samarbejde eller underentreprise med hinanden i forbindelse med denne kontrakt.
Som en del af ansøgningsskemaet skal ansøgere indgive en underskrevet erklæring vedlagt standardansøgningsskemaet om, at de ikke befinder sig i nogen af udelukkelsessituationerne anført i afsnit 2.3.3 i PRAG.
På grundlag af de indgivne ansøgninger vil mellem 4 og 8 ansøgere blive opfordret til at afgive detaljerede bud på denne kontrakt. Hvis antallet af valgbare ansøgere, der lever op til udvælgelseskriterierne, er mindre end minimummet på 4, kan den ordregivende myndighed opfordre de ansøgere, der opfylder kriterierne, til at afgive bud.
Følgende udvælgelseskriterier vil finde anvendelse på ansøgerne. I tilfælde af ansøgninger indgivet af et konsortium vil disse udvælgelseskriterier blive anvendt på konsortiet som helhed, medmindre andet er angivet. Udvælgelseskriterierne finder ikke anvendelse på fysiske personer og enkeltmandsvirksomheder, når de er underkontrahenter.
1) Ansøgerens økonomiske og finansielle kapacitet (baseret på punkt 3 i ansøgningsskemaet). Hvis ansøgeren er et offentligt organ, skal der fremlægges tilsvarende oplysninger. Referenceperioden, der vil blive taget i betragtning, vil være de seneste 3 år, for hvilke regnskaberne er afsluttet.
2) Ansøgerens faglige kapacitet (baseret på punkt 4 og 5 i ansøgningsskemaet). Referenceperioden, der vil blive taget i betragtning, vil være de seneste 3 år fra fristen for afgivelse af bud.